recursal/SuperWikiNEXT-32B huggingface dataset:
**ราชาธิปไตยโดยเลือกตั้ง** เป็นรูปแบบย่อยของระบอบราชาธิปไตยรูปแบบหนึ่ง ซึ่งปกครองโดยพระมหากษัตริย์ผู้ถูกเลือกสรรมา ตรงกันข้ามกับราชาธิปไตยโดยสืบราชสันตติวงศ์ที่พระราชอิสริยยศจะถูกส่งต่อไปในราชวงศ์โดยอัตโนมัติ วิธีการคัดเลือก เกณฑ์ของผู้มีสิทธิ์และผู้คัดเลือกแตกต่างกันไปในแต่ละกรณี ระบอบราชาธิปไตยโดยเลือกตั้งมักจะพัฒนาเป็นแบบสืบราชสันตติวงศ์ในภายหลัง และระบอบราชาธิปไตยโดยสืบราชสันตติวงศ์ก็อาจมีการเลือกพระมหากษัตริย์เกิดขึ้นได้เป็นครั้งคราว

วิวัฒนาการ
----------

ราชอาณาจักรในปัจจุบันส่วนมากต่างก็เคยปกครองในระบอบราชาธิปไตยโดยเลือกตั้งมาก่อนทั้งสิ้น แม้ผู้มีสิทธิ์จะจำกัดไว้ในราชวงศ์ของพระมหากษัตริย์รัชกาลก่อนหน้าก็ตาม ซึ่งนำมาสู่การสืบราชสันตติวงศ์ เป็นการยืนยันอีกขั้นหนึ่งว่าพระราชอิสริยยศและราชสมบัติจะถูกสงวนไว้ในพระราชวงศ์เท่านั้น และในอีกทางหนึ่งก็เป็นการวางกฎเกณฑ์ในการสืบราชสมบัติด้วย[]

ปัจจุบัน รัฐราชาธิปไตยส่วนใหญ่ต่างก็ปกครองในระบอบราชาธิปไตยโดยสืบราชสันตติวงศ์ ซึ่งมีพระมหากษัตริย์สืบเชื้อสายมาจากราชวงศ์ โดยความเป็นรัฐาธิปัตย์ จะถูกส่งต่อไปสู่เชื้อพระวงศ์พระองค์อื่น ๆ ในกรณีที่พระมหากษัตริย์รัชกาลปัจจุบันสวรรคตหรือสละราชสมบัติ[]

ตัวอย่างทางประวัติศาสตร์
------------------------

การเลือกตั้ง
------------

รัฐที่ปกครองในระบอบราชาธิปไตยโดยสืบราชสันตติวงศ์อาจจะมีการเลือกพระมหากษัตริย์เกิดขึ้นเป็นบางครั้ง เพื่อสรรหาเชื้อพระวงศ์มาปกครองราชบัลลังก์ที่ว่างลง เช่นในกรณีที่ราชวงศ์เดิมไม่มีรัชทายาท ขึ้นอยู่กับกฎมณเฑียรบาลระบุไว้ว่าอย่างไร ในบางกรณีก็อาจมีผู้ที่มีสิทธิ์ในราชบัลลังก์ได้หลายคน ซึ่งการคัดเลือกกษัตริย์จะทำหน้าที่เป็นตัวตัดสิน วิธีนี้ต่างจากระบอบราชาธิปไตยโดยเลือกตั้งเพราะถือเป็นกรณีสุดวิสัย และเมื่อมีพระมหากษัตริย์พระองค์ใหม่แล้วก็จะกลับไปใช้กฎการสืบราชสันตติวงศ์ตามเดิม

ประเทศที่ปกครองในระบอบราชาธิปไตยโดยเลือกตั้ง
--------------------------------------------

* กัมพูชา
* นครรัฐวาติกัน
* สหรัฐอาหรับเอมิเรตส์
* มาเลเซีย

อ้างอิง
-------

* "Fortress Malta: An Island Under Siege, 1940–1943" Holland, James (2003). *Fortress Malta: An Island Under Siege, 1940–1943*. Miramax Books. ISBN 1-4013-5186-7.
* "head-of-state-samoa" Official website of the head of state of Samoa
* "paclii" Constitution of the Independent State of Samoa เก็บถาวร กรกฎาคม 8, 2007 ที่ เวย์แบ็กแมชชีน
* "The Emperor: Qualifications" "The Emperor: Qualifications". *The Holy Roman Empire*. Heraldica.
* "The Papers of Alexander Hamilton, Volume 9" Hamilton, Alexander (1962). *The Papers of Alexander Hamilton, Volume 9*. New York: Columbia University Press. ISBN 0-231-08903-1.

แหล่งข้อมูลอื่น
---------------

* Worsøe, Hans H. "Official Denmark – The Royal House". The Royal Danish Ministry of Foreign Affairs. คลังข้อมูลเก่าเก็บจากแหล่งเดิมเมื่อ 2009-02-27. สืบค้นเมื่อ 2008-01-02.
* "The Noble Republic, 1572–1795". *Poland – The Historical Setting*. Polish Academic Information Center, University at Buffalo. คลังข้อมูลเก่าเก็บจากแหล่งเดิมเมื่อ 2011-06-04. สืบค้นเมื่อ 2008-01-02.
* Jędruch, Jacek (1998). *Constitutions, Elections and Legislatures of Poland, 1493–1993*. EJJ Books. ISBN 0-7818-0637-2. คลังข้อมูลเก่าเก็บจากแหล่งเดิมเมื่อ 2006-05-05. สืบค้นเมื่อ 2008-01-02.
* "Norway's elective monarchy". *The New York Times*. November 16, 1905. สืบค้นเมื่อ 2008-01-03.
ราชาหนู
**ราชาหนู** บ้างเรียก **พญามุสิก** (อังกฤษ: rat king) เป็นชื่อของกลุ่มหนูซึ่งมีส่วนหางเชื่อมติดกัน โดยหางของหนูเหล่านี้อาจถูกเลือด โคลน น้ำแข็ง หรืออุจจาระ โปะไว้ด้วยกัน หรืออาจจะถูกมัดไว้เหมือนปม เชื่อกันว่าหนูเหล่านี้ดำรงชีวิตอยู่โดยมีหางติดกันอย่างนั้น ซึ่งจำนวนของหนูในกลุ่มราชาหนูนั้นมีไม่แน่นอน รายงานการพบราชาหนูมีมากที่สุดในประเทศเยอรมนี ในประวัติศาสตร์นั้นถือว่าราชาหนูเป็นลางร้ายของโรคระบาดที่รุนแรงมาก

ในปัจจุบันยังไม่มีรายงานของราชาหนูที่ยังมีชีวิตอันเชื่อถือได้

ตัวอย่าง
--------

ตามพิพิธภัณฑสถานบางแห่งจะมีซากของราชาหนูซึ่งได้รับการเก็บรักษาไว้หรือกลายเป็นมัมมี่ตั้งแสดงต่อสาธารณะ ราชาหนูกลุ่มใหญ่ที่สุดซึ่งมีการตั้งแสดงนั้นอยู่ในพิพิธภัณฑสถาน Mauritianum เมืองอัลเตนบูร์ก รัฐทูริงเง่น ซึ่งเป็นซากที่แห้งเป็นมัมมี่ของหนู 32 ตัวด้วยกัน ราชาหนูกลุ่มนี้ถูกพบในเตาผิงของคนสีข้าวที่บุคไฮม์เมื่อปีพ.ศ. 2371

ที่พิพิธภัณโอทาโกในเมืองดูเนดิน ประเทศนิวซีแลนด์ มีราชาหนูซึ่งพบในพ.ศ. 2473ไว้ ราชาหนูกลุ่มนี้เป็นหนูดำที่ยังโตไม่เต็มที่ซึ่งส่วนหางถูกขนม้าพันไว้ด้วยกัน

ประมาณการว่ารายงานการพบราชาหนูนั้นมีน้อยลงเมื่อหนูสีน้ำตาลได้เข้าแพร่พันธุ์แทนหนูดำ ในช่วงคริสต์ศตวรรษที่ 18 ในปัจจุบันมีรายงานการพบราชาหนูเพียงน้อยครั้ง โดยครั้งล่าสุดนั้นมีชาวนาพบในประเทศเอสโตเนียเมื่อวันที่ 16 มกราคม พ.ศ. 2548

ซากของราชาหนูที่พิพิธภัณฑวิทยาศาสตร์ Mauritianum
ราชาหนูส่วนใหญ่ที่พบนั้นเป็นหนูดำ แต่ก็เคยมีรายงานการพบราชาหนูที่เป็นกลุ่มหนูชวา ในจังหวัดชวาตะวันตก เมื่อวันที่ 23 มีนาคม พ.ศ. 2461 ซึ่งเป็นกลุ่มหนูนาจำนวนสิบตัว นอกจากนั้นยังมีรายงานกรณีที่เป็นสัตว์อื่นๆ เช่น กระรอก อยู่ด้วย

ผู้ศึกษาเรื่องสัตว์ลึกลับ เอ็ม. ชไนเดอร์ ได้เผยแพร่ภาพเอ็กซ์เรย์ของราชาหนูซึ่งชาวนาพบในประเทศเนเธอร์แลนด์เมื่อพ.ศ. 2506  ซึ่งภาพนี้ได้แสดงให้เห็นพังผืดที่เกิดขึ้นบนหางของหนู ทำให้เชื่อได้ว่าหนูในกลุ่มราชาหนูนั้นยังสามารถใช้ชีวิตอยู่ได้ตามปกติระยะหนึ่ง

อ้างอิง
-------

1. ↑  "'ตำนานพญามุสิก' เมื่อฝูงหนูอยู่ในสภาพสุดพิศวง ลางร้ายหรือแค่ปรากฏการณ์ธรรมชาติ ปริศนาที่รอการไขคำตอบ". *SpokeDark.TV*. 17 พฤศจิกายน 2559. คลังข้อมูลเก่าเก็บจากแหล่งเดิมเมื่อ 2017-02-16. สืบค้นเมื่อ 28 กุมภาพันธ์ 2560. `{{cite web}}`: ตรวจสอบค่าวันที่ใน: `|accessdate=` และ `|date=` (help)
2. ↑  "Rat King". *Galleries > Animal Attic*. Otago museum. คลังข้อมูลเก่าเก็บจากแหล่งเดิมเมื่อ 2006-10-04. สืบค้นเมื่อ 2007-06-09. The Otago Museum’s rat king: This display features a family of Rattus rattus, discovered in the 1930s. They had fallen from their nest in the rafters of a shipping company shed, and were immediately followed to the floor by a parent who vigorously defended the young.
3. ↑  Miljutin A (2007). "Rat kings in Estonia" (PDF). *Proc. Estonian Acad. Sci. Biol. Ecol*. **56** (1): 77–81.
4. 1 2  Rucphen, Rat king (2007-01-21). "Rat king Rucphen". *Rucphen*. คลังข้อมูลเก่าเก็บจากแหล่งเดิมเมื่อ 2013-01-15. สืบค้นเมื่อ 2007-01-21.

แหล่งข้อมูลอื่น
---------------

* (อังกฤษ) เอกสารการศึกษาเรื่องราชาหนูโดย อังเดรย์ มิลจูติน
* (ฝรั่งเศส) Photo and X-ray of rat king in the Museum of Nantes เก็บถาวร 2017-12-15 ที่ เวย์แบ็กแมชชีน
* (ดัตช์) Photos and X-ray of rat king of Rucphen in the Naturalis museum เก็บถาวร 2013-01-15 ที่ เวย์แบ็กแมชชีน
**ราชินีมุตเนดจ์เมต** เป็นพระอัครมเหสีชาวอียิปต์โบราณ แห่งราชวงศ์ที่ 21 ทรงเป็นพระอัครมเหสีใหญ่ และพระกนิษฐาในฟาโรห์ซูเซนเนสที่ 1

พระราชประวัติ
-------------

สันนิษฐานว่าพระนางเป็นพระราชมารดาของ ฟาโรห์อเมนเนมโอเป แต่เนื่องจากไม่ปรากฎหลักฐานเกี่ยวกับพระราชพงศาวลี จึงใช้อ้างอิงจากที่ฟาโรห์อเมนเอมโอเปครองราชถัดไป  และพระนางยังเป็นพระราชมารดาของมกุฎราชกุมาร รามเมสเสส-อังค์เอฟเอนมุต   ซึงสันนิฐานนี้มีการโต้แย้งและไม่น่าเป็นไปได้ในปัจจุบัน  พระนางเป็นพระราชธิดาของนักบวชสูงสุดแห่งอามุนพิเนดเจมที่ 1 ซึ่งเป็นผู้ปกครองทางพฤตินัยของอียิปต์ตอนบนตั้งแต่ปี 1070 ก่อนค.ศ จากนั้นจึงประกาศพระองค์เป็นฟาโรห์ในปี 1054 ก่อนค.ศ. และพระราชมารดาคือ ดูอัตฮาธอร์-เฮนุตทาวี พระราชธิดาใน รามเมสเสสที่ 11 ฟาโรห์พระองค์สุดท้ายแห่งราชวงศ์ที่ 20 พระเชษฐาพระอนุชาทั้งสามพระองค์ของพระนางสืบตำแหน่งในฐานะนักบวชสูงสุดแห่งอามุน และพระกนิษฐาของพระนางคือ มาอัตคาเร มุตเอมฮัต ดำรงตำแหน่งเป็นภรรยาแห่งพระเจ้าอามุน

สุสาน
-----

ภาพของสุสานเมืองทานิส ห้องพระบรมศพของพระนางคือห้อง NRT III ในตำแหน่งทางซ้ายบน แต่ถูกฟาโรห์อเมนเอมโอเปใช้ซ้ำเป็นสุสานพระองค์แทน
พระบรมศพของพระนางถูกฝังในสุสานที่เมืองทานิส เคียงคู่พระสวามี แต่ในเวลาต่อมาห้องฝังพระบรมศพของพระนางถูกฟาโรห์อเมนเอมโอเปใช้ซ้ำ แต่พระนามหรือหลักฐานในสุสานบางส่วนของพระนางยังคงปรากฎอยู่ ส่วนใหญ่หลักฐานปรากฎอยู่ที่ด้านข้างหีบพระบรมศพซึ่งหันไปทางกำแพง  ปิแอร์ มอนเตส สันนิฐานว่าพระบรมสาทิสลักษณ์สลักของราชินีมุตเนดจ์เมตบนผนังห้องฝังพระบรมศพ อาจถูกเปลี่ยนแปลงใหม่เป็นภาพเทพธิดาหลังถูกเปลี่ยนฉากเป็นภาพของฟาโรห์อเมนเอมโอเป พระบรมศพของพระนางยังคงไม่ทราบที่อยู่ปัจจุบัน แต่เมื่อราวปีพ.ศ. 2523 พบชับติทองแดงของพระนางปรากฎขึ้นมาในตลาดโบราณวัตถุ ซึ่งบ่งชี้ว่าอาจมีการค้นพบสุสานฝังพระบรมศพของพระนางหรือสิ่งของงานศพ  ขณะนี้มีสิ่งของงานศพของพระนางหลายรายการอยู่ใน พิพิธภัณฑ์อียิปต์ ใน กรุงไคโร

บรรณานุกรม
----------

* GT Martin, On some Shabtis of Mutnodjmet, wife of Psusennes I, ใน: BSEG 7 (1982), 73-77.
* P. Montet, La Nécropole Royale de Tanis à la Fin de 1945, ใน: ASAE 46 (1947), 311-322.
* P. Montet, Les Constructions et le Tombeau de Psousennès à Tanis, Paris 1951. La Nécropole de Tanis II.

อ้างอิง
-------

1. ↑  Grajetzki, Wolfram. Ancient Egyptian Queens: A Hieroglyphic Dictionary. London: Golden House Publications. ISBN 0-9547218-9-6 (2005), p.80
2. ↑  K. Kitchen, *The Third Intermediate Period in Egypt (1100–650 BC)*. 1972. 2nd ed. 1996. 3rd ed.
3. ↑  Dodson, Aidan และ Hilton, Dyan (2004). *The Complete Royal Families of Ancient Egypt*. London: Thames & Hudson. ISBN 0-500-05128-3.
4. ↑  K. Kitchen, *The Third Intermediate Period in Egypt (1100–650 BC)*. 1972. 2nd ed. 1996. 3rd ed.
5. ↑  Jansen-Winkeln, K. Der Majordomus des Amun Anchefenmut, in: Discussions in Egyptology 38 (1997), 29-36.
6. ↑  Dodson & Hilton, p.206
7. ↑  P. Montet, La Nécropole Royale de Tanis à la Fin de 1945, in: ASAE 46 (1947), 312.
8. ↑  P. Montet, Les Constructions et le Tombeau de Psousennès à Tanis, Paris 1951.
9. ↑  G.T. Martin, On some Shabtis of Mutnodjmet, wife of Psusennes I, in: BSEG 7 (1982), 73-77.
10. ↑  Dodson, Aidan และ Hilton, Dyan (2004). *The Complete Royal Families of Ancient Egypt*. London: Thames & Hudson. ISBN 0-500-05128-3.
**อาเลฟ** (อังกฤษ: Aleph) เป็นอักษรตัวแรกของอักษรฮีบรู ตรงกับอักษรอาหรับ (ا; "อลิฟ") อักษรกรีก "อัลฟา" และอักษรละติน "A" พัฒนามาจากอักษรฟินิเชีย ʾāleph ซึ่งมาจากอักษรคานาอันไนต์ ʾalp "วัว" ทางคณิตศาสตร์หมายถึงระดับขั้นของจำนวนอนันต์

อักษรนี้ในภาษาอาหรับใช้แทนเสียง /ʔ/ หรือเสียงสระอา เพื่อแสดงว่าอลิฟนั้นแทนเสียงพยัญชนะหรือสระจึงเพิ่มฮัมซะฮ์ (ء) ขึ้นมา เรียกว่า ฮัมซะตุลก็อฏอิ ฮัมซะฮ์ไม่ถือว่าเป็นตัวอักษรเต็มตัวเท่ากับอักษรอื่น ๆ เพราะมักจะใช้คู่กับตัวพาคือ วาว (و), ยาอ์ที่ไม่มีจุดข้างล่าง (ی) และอลิฟ (ا) อลิฟใช้คู่กับฮัมซะฮ์เมื่อเป็นพยางค์แรกของคำและประสมสระเสียงสั้น โดยอยู่ข้างบน (أ) เมื่อเป็นเสียงสระอะหรืออุ และอยู่ข้างล่าง (إ) เมื่อเป็นเสียงสระอิ ถ้าอลิฟเป็นสระเสียงยาวจะไม่แสดงฮัมซะฮ์ 

ฮัมซะฮ์ชนิดที่ 2 ฮัมซะตุลวัศลิ ใช้เฉพาะกับหน่วยเสียงแรกของคำว่า ال (อัล) อันเป็นคำกำหนดชี้เฉพาะหรือคำในกรณีใกล้เคียงกัน ต่างจากฮัมซะฮ์ชนิดแรกตรงที่ว่า จะถูกยกเลิกเมื่อมีสระอยู่ข้างหน้า ฮัมซะฮ์ชนิดนี้ใช้อะลิฟเป็นตัวพาเท่านั้น ปกติจะไม่เขียนอักษรฮัมซะฮ์ แต่จะเขียนอลิฟเพียงอย่างเดียว

อลิฟมัดดะ (alif madda) ใช้ในกรณีที่อะลิฟ 2 ตัวเขียนติดกัน (เสียงอา) จะเขียนอะลิฟในรูป (آ)  เช่น القرآن (อัลกุรอาน)

อลิฟมักศูเราะฮ์ (alif maqsūrah) รูปร่างเหมือนตัวยาอ์ที่ไม่มีจุดข้างล่าง (ی) ใช้เฉพาะตำแหน่งท้ายคำเท่านั้น ใช้แทนเสียงสระอาเช่นเดียวกับอลิฟ

ในคำทับศัพท์ภาษาอาหรับจะแทนฮัมซะฮ์ด้วย อ์ เมื่อเป็นตัวสะกด

แหล่งข้อมูลอื่น
---------------

* อะลิฟ 786 เก็บถาวร 2017-09-11 ที่ เวย์แบ็กแมชชีน
**ไอแลนด์เรเคิดส์** (อังกฤษ: Island Records) เป็นค่ายเพลงอังกฤษ-จาเมกา มีเจ้าของคือ ยูนิเวอร์แซลมิวสิกกรุป ก่อตั้งในปี ค.ศ. 1959 โดย คริสต์ แบล็กเวลล์, แกรเม กูดออลล์ และเลสลี คอง ที่ประเทศจาเมกา ท้ายสุดขายต่อให้โพลีแกรมเมื่อปี 1989 ค่ายไอแลนด์และเอแอนด์เอ็มเรเคิดส์ที่ถูกโพลีแกรมซื้อมานั้น ณ ช่วงเวลานั้น ถือเป็นค่ายเพลงอิสระที่ยิ่งใหญ่ที่สุดในประวัติศาสตร์ โดยไอแลนด์ได้มีอิทธิพลสำคัญต่อวงการดนตรีหัวก้าวหน้าในสหราชอาณาจักรในต้นคริสต์ทศวรรษ 1970

ไอแลนด์เรเคิดส์ดำเนินงานใน 4 ภูมิภาค คือ ไอแลนด์ยูเค ไอแลนด์ยูเอส ไอแลนด์ออสเตรเลีย และไอแลนด์ฟรานซ์ (รู้จักในชื่อ เวอร์ติโกฟรานซ์ จนถึงปี 2014) บุคคลสำคัญของค่าย เช่น ประธานไอแลนด์ยูเอส คือ ดาร์คัส บีส และกรรมการผู้จัดการ จอน เทอร์เนอร์

ศิลปินที่เซ็นสัญญากับค่ายเช่น Ariana Grande, Avicii, Justin Bieber, Bob Marley, Drake, Queen, Poppy, Cat Stevens, Tove Lo, Sparks, The Cranberries, Tracy Bonham, Roxy Music, Bishop Briggs, Hozier, blackbear Pulp, Demi Lovato, Fall Out Boy, The Killers, Loser, Leona Lewis, U2, Mumford & Sons, Iggy Azalea, Amy Winehouse, Ben Howard, James TW, Florence + The Machine, Sigrid, John Newman, Local H, Catfish and the Bottlemen, Sandy Denny, Disclosure, Big Shaq, The Weeknd, Keane, Annie Lennox, JP Cooper, PJ Harvey, Janet Jackson, John Martyn, Nick Jonas, KSI, Robyn, Shawn Mendes, Jessie J, scarlxrd, Laleh และ The Streets

อ้างอิง
-------

1. ↑  Perrone, Pierre (1 May 2009). "Island: The record label that changed the world". *The Independent*. UK. สืบค้นเมื่อ 1 May 2009.
2. ↑  "Island Records President Darcus Beese Awarded OBE". *The Voice*. 17 November 2014. คลังข้อมูลเก่าเก็บจากแหล่งเดิมเมื่อ 2019-05-04.
3. ↑  "Artists | Island Records". *Island Records*. สืบค้นเมื่อ 27 January 2017.
**ลอรา โรส โลปส์** (อังกฤษ: Laura Rose Lopes; 1 มกราคม ค.ศ. 1978) พระราชธิดาคนเล็กใน สมเด็จพระราชินีคามิลลาแห่งสหราชอาณาจักร พระมเหสีใน สมเด็จพระเจ้าชาลส์ที่ 3 แห่งสหราชอาณาจักร กับอดีตพระราชสวามี แอนดรูว์ พาร์กเกอร์-โบลส์ เขาสมรสกับแฮรี โลปส์ มีบุตรร่วมกัน 3 คน

ประวัติ
-------

ลอรา เป็นพระราชธิดาคนเล็กใน  สมเด็จพระราชินีคามิลลาแห่งสหราชอาณาจักร และ แอนดรูว์ พาร์กเกอร์-โบลส์ เกิด ณ ลอนดอน หลังจากที่มารดาแยกทางกับบิดาและเสกสมรสกับ สมเด็จพระเจ้าชาลส์ที่ 3 แห่งสหราชอาณาจักร ทำให้ปัจจุบันเธอกลายเป็นพระราชธิดาบุญธรรมของพระมหากษัตริย์แห่งสหราชอาณาจักร โดยเธอมีพี่ชาย 1 คนคือ ทอม พาร์กเกอร์-โบลส์

แต่งงาน
-------

เธอได้สมรสกับ แฮรี โลปส์ เมื่อวันที่ 6 พฤษภาคม 2006 โดย สมเด็จพระราชินีคามิลลาแห่งสหราชอาณาจักร พระมารดานอกจากจะเสด็จพระราชดำเนินร่วมงานพร้อมสมเด็จพระเจ้าชาลส์ที่ 3 แห่งสหราชอาณาจักรแล้ว ได้พระราชทานเครื่องประดับให้เป็นของขวัญรับแต่งงาน และมีแขกเข้าร่วมงานมากกว่า 2000 คน นอกจากนี้เมื่อปี 2011 ใน พระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน เธอยังได้เป็นแขกรับเชิญและในฐานะเพื่อนเจ้าสาวด้วย

อ้างอิง
-------


คอมมอนส์ มีภาพและสื่อเกี่ยวกับ:  
**ลอรา โลปส์**
**อัญชนะศักราช** เป็นศักราชที่ปรากฏในเอกสารของล้านนา มีปรากฏในพิงคราชวงศ์ปกรณ์ของพระยาประชากิจกรจักร์ กล่าวถึงศักราชนี้ว่าตั้งก่อนพุทธศักราช 148 ปี โดยมีประวัติว่าพระเจ้าอัญชนะเป็นกษัตริย์กรุงเทวทหะ มีพระขนิษฐาไปเป็นพระมเหสีของพระเจ้าสีหนุแห่งกรุงกบิลพัสดุ์ อนุชาของพระเจ้าอัญชนะเป็นดาบสชื่อกาลเทวินดาบส ได้เป็นผู้ตั้งลบศักราชใหม่เรียกว่าอัญชนะศักราช พระเจ้าสีหนูมีโอรสคือพระเจ้าสุทโธทนะ ซึ่งเป็นพุทธบิดา พระพุทธเจ้าประสูติเมื่ออัญชนะศักราชได้ 68 ปี แล้วเสด็จดับขันธปรินิพพานเมื่ออัญชนะศักราชได้ 148 ปี

นอกเหนือจากที่พบในตำนานที่เกี่ยวข้องกับการสถาปนาราชวงศ์เม็งรายแล้ว ยังมีปรากฏในตำนานสิงหนวัติโดยเป็นศักราชที่ใช้ในตอนต้นของเรื่องโดยใช้ประกอบเหตุการณ์จนถึงปีอัญชนะศักราชได้ 148 ปี เนื่องจากการตั้งอัญชนะศักราชไม่พบในเอกสารทางพุทธศาสนาอื่นๆ จึงคาดว่าศักราชนี้ตั้งขึ้นในล้านนาเพื่อใช้ประกอบตำนานเรื่องสิงหนวัติ ซึ่งเป็นเรื่องที่เล่าให้เก่ากว่าศักราชอื่นๆที่ใช้ในขณะนั้นทั้งพุทธศักราช จุลศักราชและมหาศักราช จึงต้องกำหนดศักราชใหม่ประกอบการเล่าเรื่อง และกำหนดให้สิงหนวัติกุมารเกิดในปีที่ตั้งอัญชนะศักราชนี่เอง

อ้างอิง
-------

* พิเศษ เจียจันทร์พงษ์. อัญชนะศักราช ศักราชที่ไม่มีคนใช้. ศิลปวัฒนธรรม. 17 (2) ธันวาคม 2538 หน้า 194 - 198
**"ทเวนตีโฟร์อาวเวอส์"** (เกาหลี: 24시간이 모자라, "24 ชั่วโมงก็ไม่พอ") เป็นซิงเกิลแรกของนักร้องชาวเกาหลีใต้ ซ็อนมี หลังห่างหายไปจากวงการเพลงนานร่วม 3 ปี เขียนและผลิตโดยพัก จิน-ย็อง เพลงออกจำหน่ายเมื่อวันที่ 26 สิงหาคม ค.ศ. 2013 ในรูปแบบซีดีและดิจิทัลดาวน์โหลด

การออกจำหน่าย
-------------

เมื่อวันที่ 6 สิงหาคม 2013 มีข่าวออกมาว่า ซ็อนมีจะเปิดตัวในฐานะศิลปินเดี่ยวในปลายเดือนสิงหาคม ในวันที่ 11 สิงหาคม 2013 เจวายพีเอนเตอร์เทนเมนต์เปิดตัวภาพทีเซอร์ของซ็อนมีในเพลง "ทเวนตีโฟร์อาวเวอส์" ซึ่งได้รับการยืนยันว่า จะออกเพลงในวันที่ 20 สิงหาคม และสองวันถัดมา เธอกลับมาคัมแบ็กในฐานะศิลปินเดียวครั้งแรกบนเวที *เอ็ม เคานต์ดาวน์* "ทเวนตีโฟร์อาวเวอส์" วางจำหน่ายในรูปแบบดิจิทัลดาวน์โหลดเมื่อวันที่ 26 สิงหาคม "ทเวนตีโฟร์อาวเวอส์" เป็นเพลงเกี่ยวกับความรู้สึกของผู้หญิงคนหนึ่งขณะที่เธอเปิดตาของเธอที่จะรักราคะผ่านคนที่เธอรัก พัก จิน-ย็อง แต่งและอำนวยการผลิต ออกมิวสิกวิดีโอเมื่อวันที่ 20 สิงหาคม 2013 ในช่องอย่างเป็นทางการของเจวายพี ในยูทูบ

การส่งเสริม
-----------

ซ็อนมีส่งเสริมเพลง "ทเวนตีโฟร์อาวเวอส์" ในหลายรายการ เช่น *เอ็ม เคานต์ดาวน์* ทางช่องเอ็มเน็ต, *มิวสิกแบงก์* ทางช่องเคบีเอส, *มิวสิกคอร์* ทางช่องเอ็มบีซี และ *อินกีกาโย* ทางช่องเอสบีเอส

มิวสิกวิดีโอ
------------

เมื่อวันที่ 15 สิงหาคม 2013 มีการออกทีเซอร์แรกของวิดีโอที่แสดงถึงซ็อนมีรออยู่บนเตียง จ้องมองนาฬิกา และนึกถึงคนรักเก่าของเธอ เมื่อวันที่ 17 สิงหาคม 2013 ทีเซอร์วิดีโอตัวสองได้รับการปล่อยออกมา โดยทีเซอร์นี้แสดงให้เห็นถึงท่าเต้นสำหรับแทร็กที่มีกลิ่นอายเซ็กซี่และดูผู้ใหญ่
ตัวเต็มของมิวสิกวิดีโอเพลงปล่อยออกมาในวันที่ 20 สิงหาคม 2013

ชาร์ต
-----

### ชาร์ตประจำสัปดาห์

| ชาร์ต (2013) | ตำแหน่งสูงสุด |
| --- | --- |
| South Korea (Gaon Digital Chart) | 2 |
| South Korea (K-pop Hot 100) | 3 |

### ชาร์ตประจำเดือน

| ชาร์ต (กุมภาพันธ์ 2013) | ตำแหน่งสูงสุด |
| --- | --- |
| South Korea (Gaon Digital Chart) | 16 |

### ชาร์ตสิ้นปี

| ชาร์ต (2013) | ตำแหน่ง |
| --- | --- |
| South Korea (Gaon) | 140 |

อ้างอิง
-------

1. ↑  "Former Wonder Girls Member Sunmi to Debut Solo". คลังข้อมูลเก่าเก็บจากแหล่งเดิมเมื่อ 2013-11-25. สืบค้นเมื่อ 2013-11-16.
2. ↑
3. ↑  Sunmi kicks off her solo debut with '24 Hours' MV
4. ↑  SunMi debuts with '24 Hours' on M!Countdown
5. ↑  "Sunmi Sits on Bed and Stares at a Clock in MV Teaser". คลังข้อมูลเก่าเก็บจากแหล่งเดิมเมื่อ 2013-09-17. สืบค้นเมื่อ 2013-11-16.
6. ↑  Sunmi Goes from White to Black in "24 Hours" Second MV Teaser
7. ↑  Sunmi Says "24 Hours" Are Not Enough Through Solo Debut Music Video
8. ↑  "Digital Chart – Week 36 of 2013" (ภาษาเกาหลี). Gaon Music Chart. สืบค้นเมื่อ July 10, 2020.
9. ↑  "BILLBOARD KOREA K-POP 100".
10. ↑  "2013년 08월 Chart" [Digital Chart – August 2013] (ภาษาเกาหลี). Gaon Digital Chart. สืบค้นเมื่อ July 10, 2020.
11. ↑  "2013년 Digital Chart" [Digital Chart – 2013] (ภาษาเกาหลี). Gaon Music Chart. สืบค้นเมื่อ July 10, 2020.
**พระยสเถระ** หรือ **พระยสะ** เป็นพระภิกษุสาวกเอตทัคคะของพระพุทธเจ้า นับเนื่องในพระอสีติมหาสาวก 80 องค์สำคัญในพระพุทธศาสนาในสมัยต้นพุทธกาล

พระยสเถระ เป็นพระสงฆ์กลุ่มแรก ๆ ในพระพุทธศาสนา โดยท่านเป็นพระสงฆ์สาวกองค์ที่ 6 ในพระพุทธศาสนา เมื่อท่านบวชแล้วได้เป็นผู้มีส่วนสำคัญในการชักชวนสหายของท่านกว่า ๕๔ คนให้เข้ามาบวชช่วยเผยแพร่พระพุทธศาสนาในช่วงต้นพุทธกาล

ชาติภูมิ
--------

พระยสเถระ เป็นบุตรนางสุชาดา (ผู้ถวายข้าวมธุปายาสแก่พระโคตมพุทธเจ้า) กับเศรษฐีชาวเมืองพาราณสี ก่อนบวชท่านมีเรือนอาศัย 3 หลัง มีประโคมดนตรีสตรีรายล้อมด้วยโลกิยสุข คืนหนึ่งท่านหลับไปก่อนประโคมดนตรีจบ ท่านจึงตื่นขึ้นมากลางดึก เห็นสตรีนอนมีกิริยาน่าเกลียดน่ากลัว ท่านจึงเกิดความเบื่อหน่ายและออกจากปราสาทไป พลางบ่นไปว่า "ที่นี่วุ่นวายหนอ ที่นี่ขัดข้องหนอ" ไปตลอดทาง จนเข้าเขตป่าอิสิปตนมฤคทายวัน (พระพุทธเจ้าทรงแผ่ญาณเพื่อตรวจดูเวไนยสัตว์ผู้ที่พอจะบรรลุ) เมื่อ ยสกุลบุตรเดินมาใกล้ พระพุทธเจ้าตรัสว่า "ที่นี่ไม่วุ่นวาย ที่นี่ไม่ขัดข้อง เชิญมาที่นี่ เราจะแสดงธรรมแก่เธอ"

เมื่อยสกุลบุตรได้ยินดังนั้น จึงเข้าไปเฝ้าพระพุทธเจ้า ทรงแสดงธรรมเทศนาโปรดแด่ท่านยสกุลบุตรจนได้ดวงตาเห็นธรรม ภายหลังบิดาได้เดินออกตามหายสกุลบุตร ได้ไปพบพระองค์และฟังพระธรรมเทศนา ยสกุลบุตรจึงได้ฟังพระธรรมเทศนาเป็นครั้งที่ 2 โดยส่งกระแสจิตไปตามธรรม จนได้บรรลุอรหัตแล้วท่านจึงทูลขอบวช เมื่อบิดาท่านสดับพระธรรมเทศนาจนได้ดวงตาเห็นธรรมและถือพระรัตนตรัยเป็นที่พึ่ง เช้าวันรุ่งขึ้นพระพุทธเจ้าและพระยสะได้เข้าไปรับภัตตาหารที่บ้านบิดาพระยสะ มารดาท่านยสะ และ(อดีต)ภริยาของพระยสะได้สดับพระธรรมเทศนาจนได้ดวงตาเห็นธรรม แสดงตนเป็นอุบาสิกาคนแรกในพระพุทธศาสนา

ความสำคัญในพระพุทธศาสนา
-----------------------

การบวชของท่านเป็นเหตุให้ท่านชักชวนเพื่อนของท่านอีก 54 คนเข้ามาบวช ซึ่งทั้งหมดล้วนเป็นกำลังสำคัญของพระพุทธเจ้าในการช่วยประกาศพระพุทธศาสนาในช่วงต้นพุทธกาล

บั้นปลายชีวิต
-------------

ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน

อ้างอิง
-------

1. สมเด็จพระมหาสมณเจ้า กรมพระยาวชิรญาณวโรรส. (2525). **ธรรมวิภาคปริเฉทที่ 2**. พิมพ์ครั้งที่ 23. กรุงเทพฯ: คณะกรรมการแผนกตำรา มหามกุฏราชวิทยาลัย.

ดูเพิ่ม
-------

* พระอสีติมหาสาวก

แหล่งข้อมูลอื่น
---------------

1. เว็บไซต์ 84000
2. เว็บไชต ธรรมะ เกตเวย์ เก็บถาวร 2009-04-15 ที่ เวย์แบ็กแมชชีน
**เฉลิม อยู่วิทยา** (เกิด 3 กันยายน 2493) เป็นบุตรคนที่สองของเฉลียว อยู่วิทยา กับนางนกเล็ก สดศรี

เฉลิม อยู่วิทยามีพี่น้องร่วมมารดา รวม 5 คน สายพิณ พหลโยธิน, เฉลิม อยู่วิทยา, ศักดิ์ชาย อยู่วิทยา, อังคณา เพ็งสา (ถึงแก่กรรมแล้ว) และรัญดา อยู่วิทยา 

ได้สมรสกับ นางดารณี อยู่วิทยา มีบุตร 3 คน วรางคณา อยู่วิทยา สมรสกับ ม.ล.กอกฤษต กฤดากร, วาริท อยู่วิทยา, วรยุทธ อยู่วิทยา

นายเฉลิม ภรรยา และลูก ปัจจุบันเป็น [กรรมการ ธุรกิจ 16 บริษัท]

ปัจจุบัน
--------

สำหรับการบริหารธุรกิจของนายเฉลิมที่เป็นที่รู้จักกันอย่างอย่างกว้างขวางนั่นคือ การดำรงตำแหน่ง กรรมการผู้จัดการ บริษัท สยาม ไวเนอรี่ เทรดดิ้งพลัส จำกัด ผู้ผลิตและจำหน่าย เครื่องดื่ม สปาย ไวน์คลเลอร์, เป็นผู้ผลิตไวน์ชื่อ "มอนซูน แวลลีย์" (Monsoon Valley) และ เครื่องดื่มแอปเปิ้ลเปิ้ลไซเดอร์ล่าสุดภายใต้แบรนด์ MOOSE( มูส ) และ [บริหาร Red Bull] ในประเทศอังกฤษ

เครื่องราชอิสริยาภรณ์
---------------------

* เครื่องราชอิสริยาภรณ์อันเป็นที่เชิดชูยิ่งช้างเผือก ชั้น 1 ประถมาภรณ์ช้างเผือก (ป.ช.)
* เครื่องราชอิสริยาภรณ์อันมีเกียรติยศยิ่งมงกุฎไทย ชั้น 1 ประถมาภรณ์มงกุฎไทย (ป.ม.)

ดูเพิ่ม
-------

* รายชื่อเศรษฐีที่รวยที่สุดในไทย

อ้างอิง
-------

1. ↑  เฉลิม อยู่วิทยา ไทยรัฐ
2. ↑  กรรมการ สำนักข่าวอิศรา
3. ↑  บริหารแมงคาม Red Bull[*ลิงก์เสีย*] Manager
**คาเมรอน ญีบรีล โทมัซ** (อังกฤษ: Cameron Jibril Thomaz เกิด 8 กันยายน ค.ศ. 1987) รู้จักกันในชื่อ **วิซ คาลิฟา** (อังกฤษ: Wiz Khalifa) เป็นแร็ปเปอร์ชาวอเมริกัน เขาออกสตูดิโออัลบั้มแรก *โชว์แอนด์พรูฟ* ใน ค.ศ. 2006 และเซ็นสัญญาสังกัดวอร์เนอร์บราเธอร์สเรเคิดส์ ใน ค.ศ. 2007 ซิงเกิล "เซย์เย" ได้อิทธิพลจากยูโรแดนซ์ ถูกเปิดในวิทยุในเมือง ติดชาร์ตริธมิกท็อป 40 และฮอตแร็ปแทร็กส์ ใน ค.ศ. 2008

คาลิฟาแยกตัวจากสังกัดวอร์เนอร์บราเธอร์ส และออกสตูดิโออัลบั้มที่สอง *ดีลออร์โนดีล* เมื่อเดือนพฤศจิกายน ค.ศ. 2009 เขาออกมิกซ์เทปชื่อ *คัชแอนด์ออเรนจ์จูซ* ให้ดาวน์โหลดฟรีในเดือนเมษายน ค.ศ. 2010 จากนั้นเขาเซ็นสัญญาสังกัดแอตแลนติกเรเคิดส์. เขาเป็นที่รู้จักดีจากซิงเกิลเปิดตัวในสังกัดแอตแลนติก "แบล็กแอนด์เยลโลว์" ขึ้นอันดับหนึ่งบนบิลบอร์ดฮอต 100 อัลบั้มที่ออกกับสังกัดนี้อัลบั้มแรกคือ *โรลลิงเพเปอส์* ออกจำหน่ายในวันที่ 29 มีนาคม ค.ศ. 2011 อัลบั้มต่อมาคือ *O.N.I.F.C.* เมื่อ 4 ธันวาคม ค.ศ. 2012 มีซิงเกิล "เวิร์กฮาร์ดเพลย์ฮาร์ด" และ "รีเมมเบอร์ยู" วิซออกอัลบั้มที่สี่ *แบล็กฮอลลิวูด* เมื่อวันที่ 18 สิงหาคม ค.ศ. 2014 มีซิงเกิลนำคือ "วีเด็มบอยซ์"

อ้างอิง
-------

1. ↑  Richards, Dave (September 18, 2008). "He'll make it hot เก็บถาวร 2009-01-13 ที่ เวย์แบ็กแมชชีน". *Erie Times-News*. Retrieved on September 18, 2008.
2. ↑  "Rising rap Wiz kid's got the right mix". Boston Herald('the edge' Boston Herald.Com). August 6, 2010. คลังข้อมูลเก่าเก็บจากแหล่งเดิมเมื่อ 2012-10-04. สืบค้นเมื่อ August 8, 2010.
3. ↑  "Pre-Order Rolling Papers". Wiz Khalifa. คลังข้อมูลเก่าเก็บจากแหล่งเดิมเมื่อ 2011-02-23. สืบค้นเมื่อ February 20, 2011.
น้ำตกตาดม่าน ในช่วงฤดูร้อน
**น้ำตกตาดม่าน** ตั้งอยู่บริเวณสันเขาเวียง (ม่อนเวียง) ในพื้นที่หมู่บ้านวังทอง ตำบลพระพุทธบาท อำเภอเชียงกลาง จังหวัดน่าน ตัวน้ำตกมีต้นกำเนิดมาจากลำน้ำหุย มีทั้งหมด 6 ชั้น ลักษณะเป็นชั้นหิน สลับซับซ้อนลดหลั่นเป็นชั้นๆ มีน้ำไหลตลอดทั้งปี น้ำตกชั้นที่ 1 ถึง ชั้นที่ 6 มีชื่อเรียกดังนี้ **ตาดม่าน** **ผาคันไถ** **ผาหัวช้าง** **ผาจ้อม** **ตาดลิง** และ **ตาดหมอก (ห้วยหก)** ตามลำดับ บริเวณชั้นที่ 1 สูงประมาณ 30 เมตร มีแอ่งน้ำขนาดใหญ่ที่เหมาะแก่การเล่นน้ำ ส่วนชั้นที่ 2 มีความสูงประมาณ 50 เมตร โอบล้อมไปด้วยบรรยากาศของผืนป่าดงดิบแล้งที่มีสภาพป่าไม้ยังคงความอุดมสมบูรณ์ ตัวน้ำตกห่างจากตัวอำเภอประมาณ 11 กิโลเมตร

การเดินทาง
----------

จากตัวอำเภอเชียงกลางไปตามเส้นทางหมายเลข 1097 ระยะทางประมาณ 11 กิโลเมตร ถึงป้ายน้ำตกแล้วเลี้ยวขวาไปตามถนนทางคอนกรีตไปจนถึงตัวน้ำตก มีที่พัก ห้องน้ำ และร้านค้าไว้บริการ

อ้างอิง
-------

1. ↑  ""ข้อมูลแหล่งท่องเที่ยว ตำบลตำบลพระพุทธบาทอำเภอเชียงกลาง จังหวัดน่าน"". คลังข้อมูลเก่าเก็บจากแหล่งเดิมเมื่อ 2003-01-12. สืบค้นเมื่อ 2011-12-13.
2. ↑  ""สถานที่ท่องเที่ยว อ.เชียงกลาง จ.น่าน"". คลังข้อมูลเก่าเก็บจากแหล่งเดิมเมื่อ 2011-11-17. สืบค้นเมื่อ 2011-12-13.
**น้ำตกคอนพะเพ็ง** (ลาว: ນ້ຳຕົກຕາດຄອນພະເພັງ) เป็นน้ำตกขนาดใหญ่และมีชื่อเสียงแห่งหนึ่งในภูมิภาคอินโดจีน น้ำตกคอนพะเพ็งเป็นน้ำตกที่มีหลายชั้น ตั้งอยู่บนแก่งหินขนาดใหญ่ขวางกั้นเส้นทางการไหลของแม่น้ำโขงทั้งสาย มีลักษณะต่างระดับกันสูงประมาณ 10 เมตร จัดเป็นน้ำตกที่ได้รับน้ำจากแม่น้ำโขงตอนล่าง

น้ำตกคอนพะเพ็งมีความสูง 21 เมตร (69 ฟุต) กระแสน้ำไหลเชี่ยว 9.7 กิโลเมตร (6.0 ไมล์) ปริมาณน้ำตกลงมาด้วยความเร็วประมาณ 11,000 ลูกบาศก์เมตร/วินาที (390,000 ลูกบาศก์ฟุต/วินาที) แม้ว่าปริมาณสูงสุดในบันทึกได้ถึงกว่า 49,000 ลูกบาศก์เมตร/วินาที (1,700,000 ลูกบาศก์ฟุต/วินาที)

น้ำตกคอนพะเพ็งได้รับฉายาว่า "ไนแอการาแห่งเอเชีย" ตั้งอยู่ในแขวงจำปาศักดิ์ ประเทศลาว ห่างจากเมืองปากเซประมาณ 150 กิโลเมตร เป็นสถานที่ท่องเที่ยวที่ขึ้นชื่อและสวยงามมากแห่งหนึ่งของประเทศลาว

โดยคำว่า "คอน" หมายถึง "แก่ง" หรือ "เกาะ" "พะเพ็ง" หมายถึง "พระจันทร์วันเพ็ญ"

นอกจากนี้แล้ว น้ำตกคอนพะเพ็งยังเป็นสถานที่อาศัยของสัตว์น้ำหายากหลายชนิด เช่น ปลาค้อคอนพะเพ็ง ที่เป็นปลาค้อเฉพาะถิ่นที่พบได้ในแถบนี้เท่านั้น และเป็นแหล่งอาศัยของโลมาหัวบาตร หรือ "ปลาข่า" (ປາຂ່າ) ในภาษาลาว โลมาเพียงไม่กี่ชนิดที่อาศัยอยู่ในน้ำจืดได้ของโลก รวมถึงเป็นแหล่งกำเนิดของปลาบึก ซึ่งเป็นปลาหนังน้ำจืดที่มีขนาดใหญ่ที่สุดในโลกอีกด้วย เป็นต้น 

น้ำตกคอนพะเพ็ง
น้ำตกคอนพะเพ็ง

อ้างอิง
-------

1. ↑  จากหลี่ผีถึงคอนพะเพ็ง-ตาดเยืองและผาส้วม/จรูญ หยูทอง-แสงอุทัย จากผู้จัดการออนไลน์[*ลิงก์เสีย*]
2. ↑  "ไม่มีแล้ว "มณีโคตร" ต้นไม้ศักดิ์สิทธิ์แห่งคอนพะเพ็ง หนึ่งเดียวในโลก จากผู้จัดการออนไลน์". คลังข้อมูลเก่าเก็บจากแหล่งเดิมเมื่อ 2012-10-24. สืบค้นเมื่อ 2013-02-02.
3. ↑  Kottelat, M. (2012). "*Hemimyzon khonensis*". *IUCN Red List of Threatened Species. Version 2012.2*. สืบค้นเมื่อ 24 November 2012.
4. ↑  ข้อมูลท่องเที่ยวประเทศลาว
5. ↑  National Geographic News Photo Gallery: Giant Catfish Faces Dam Risk in Asia

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**น้ำตกคอนพะเพ็ง**
**น้ำตกชิราอิโตะ** (ญี่ปุ่น: 白糸の滝; โรมาจิ: *Shiraito-no-taki*) เป็นน้ำตกตั้งอยู่ที่เมืองฟูจิโนมิยะ จังหวัดชิซูโอกะ ใกล้กับภูเขาไฟฟูจิ เป็นส่วนหนึ่งของอุทยานแห่งชาติฟูจิฮาโกเนอิซุ และได้รับการอนุรักษ์ในฐานะอนุสรณ์สถานแห่งชาติ ตั้งแต่ปี ค.ศ. 1936 น้ำตกชิราอิโตะถือเป็นน้ำตกที่ศักดิ์สิทธิ์ มีศาลเจ้าอาซามะตั้งอยู่ ในบริเวณใกล้เคียงยังมีน้ำตกโอโตโดเมะซึ่งใช้เวลาเดินเท้าประมาณ 5 นาที

น้ำตกชิระอิโตะ ได้รับการจัดอันดับให้อยู่ใน 1 ใน 100 น้ำตกในประเทศญี่ปุ่น ซึ่งจัดทำโดยกระทรวงทรัพยากรธรรมชาติแห่งประเทศญี่ปุ่น ในปี 1990 
น้ำตกชิราอิโตะได้รับขึ้นทะเบียนเป็นมรดกโลกพร้อมกันกับภูเขาไฟฟูจิ อุทยานแห่งชาติฟูจิฮาโกเนอิซุ และทะเลสาบฟูจิทั้งห้าภายใต้ชื่อ "ฟูจิซัง สถานที่ศักดิ์สิทธิ์และแหล่งที่มาของความบันดาลใจทางศิลปะ"เมื่อวันที่ 22 มิถุนายน พ.ศ. 2556 ที่ผ่านมา

อ้างอิง
-------

1. ↑  Southerland, Mary and Britton, Dorothy. The National Parks of Japan. Kodansha International (1995). ISBN 4-7700-1971-8

แหล่งข้อมูลอื่น
---------------

* เว็บไซต์เมืองฟูจิโนมิยะ เก็บถาวร 2014-07-09 ที่ เวย์แบ็กแมชชีน
**วาฬหัวทุยเล็ก** หรือ **วาฬสเปิร์มเล็ก** (อังกฤษ: pygmy sperm whale; ชื่อวิทยาศาสตร์: *Kogia breviceps*) เป็นวาฬขนาดเล็กชนิดหนึ่ง จัดอยู่ในวงศ์วาฬหัวทุยเล็ก (Kogiidae)

วาฬหัวทุยเล็กมีลักษณะทั่วไปคล้ายวาฬหัวทุย (*Physeter macrocephalus*) แต่ตัวมีขนาดเล็กกว่ามาก ครีบหลังเป็นกระโดงขนาดเล็กเมื่อเทียบกับความยาวลำตัวแล้วน้อยกว่าร้อยละ 5 ส่วนหลังสีน้ำเงินดำหัวกลม ส่วนท้องสีขาวบางครั้งอมชมพูช่อง หายใจอยู่ด้านบนเยื้องทางซ้ายนิดหน่อย ขากรรไกรล่างเล็กแคบมีลักษณะคล้ายปากฉลาม คือ เป็นรูปสามเหลี่ยม ฟันลักษณะแหลมโค้งจำนวน 12–16 คู่ บนขากรรไกรล่างส่วนขากรรไกรบนจะไม่เห็นฟันงอกออกมา แต่จะมีร่องรับพอดีกับฟันล่างเวลาหุบปาก ส่วนหัวด้านข้างมีแนวสีเข้มเป็นรูปโค้งคล้ายแก้มปิดเหงือกของปลา เรียกแนวนี้ว่า "เหงือกปลอม" (false gill) ซึ่งมีเฉพาะวาฬในวงศ์นี้เท่านั้น

วาฬหัวทุยเล็กขนาดโตเต็มที่ยาวได้ 3.4 เมตร น้ำหนักมากถึง 400 กิโลกรัม ลูกแรกเกิดยาวประมาณ 1.2 เมตร ตั้งท้องประมาณ 11 เดือน พบในทะเลเปิดและมหาสมุทรเขตร้อนและเขตอบอุ่นทั่วโลก ในประเทศไทยพบมีรายงานเพียง 5 จังหวัด คือ จังหวัดชุมพร, พังงา, ภูเก็ต, ระยอง และสงขลา จัดเป็นสัตว์ป่าคุ้มครองตามกฎหมาย

ในอดีตเคยเป็นที่ถกเถียงกันว่าวาฬหัวทุยเล็กเป็นชนิดเดียวกันกับวาฬหัวทุยหรือไม่ จนกระทั่งใน ค.ศ. 1966 สถาบันสมิธโซเนียนแห่งสหรัฐได้ข้อยุติว่าเป็นคนละชนิดกัน ชื่อวิทยาศาสตร์ของวาฬหัวทุยเล็กได้รับการตั้งขึ้นใน ค.ศ. 1838 โดยอ็องรี มารี ดูว์ครอแต เดอ แบล็งวีล (Henri Marie Ducrotay de Blainville) นักสัตววิทยาชาวฝรั่งเศส

รูปภาพ
------

* ขนาดเมื่อเทียบกับมนุษย์ขนาดเมื่อเทียบกับมนุษย์
* ซากวาฬหัวทุยเล็กเกยตื้นซากวาฬหัวทุยเล็กเกยตื้น
* บริเวณส่วนหัวบริเวณส่วนหัว

อ้างอิง
-------

1. ↑  Taylor, B.L. Baird, R. Barlow, J. Dawson, S.M. Ford, J. Mead, J.G. Notarbartolo di Sciara, G. Wade, P. & Pitman, R.L. (2008). *Kogia breviceps*. In: IUCN 2008. IUCN Red List of Threatened Species. Downloaded on 7 October 2008.
2. ↑  จาก itis.gov
3. 1 2  วงศ์ Kogiidae : วาฬหัวทุยเล็ก[*ลิงก์เสีย*]
4. ↑  บัญชีรายชื่อสัตว์ป่าสงวนที่เป็นสัตว์น้ำ
5. ↑  Handley, C. O. Jr. 1966. A synopsis of the genus *Kogia* (pygmy sperm whales). pp. 62-69 In: K. S. Norris (ed.), Whales, dolphins and porpoises. University of California Press, Berkeley

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**วาฬหัวทุยเล็ก**

 ข้อมูลที่เกี่ยวข้องกับ Kogia breviceps ที่วิกิสปีชีส์
มารี อาลิคส์ ดัชเชสแห่งชเลสวิช-ฮ็อลชไตน์ ต่อมาคือ มารี อาลิคส์ ดัชเชสหม้ายแห่งชเลสวิช-ฮ็อลชไตน์ (พระอิสริยยศเดิม : เจ้าหญิงมารี อาลิคส์แห่งชัมเบิร์ก-ลิพเพอ) (อังกฤษ: Marie Alix, Duchess of Schleswig-Holstein) ประสูติเมื่อวันที่ 2 เมษายน 2466 ณ เยอรมัน เป็นพระธิดาใน เจ้าชายสเตฟานแห่งชัมเบิร์ก-ลิพเพอ กับ ดัชเชสอิงเงอร์บอร์ก อลิซแห่งโอลเดนบูร์ก เป็นพระนัดดาใน จอร์จ เจ้าชายแห่งชัมเบิร์ก-ลิพเพอ ทางพระบิดา และ เฟรเดอริก ออกัสตุส แกรนด์ดยุกแห่งโอลเดนบูร์ก ทางฝ่ายพระมารดา และยังทรงสืบเชื้อสายมาจาก ยูฟรอซินีโดไกนา กาเมตรา พระมเหสีใน จักรพรรดิอเล็กซิออสที่ 3 อันเจลอส

พระองค์ทรงเสกสมรสกับ ปีเตอร์ เจ้าชายรัชทายาทแห่งชเลสวิช-ฮ็อลชไตน์-ซอนเดอร์บูร์ก-กลึคส์บูร์ก เมื่อวันที่ 9 ตุลาคม 2490 รับพระราชทานพระอิสริยยศเป็น**เฮอร์ไฮนีส เจ้าหญิงมารี อาลิคส์ เจ้าหญิงรัชทายาทแห่งชเลสวิช-ฮ็อลชไตน์-ซอนเดอร์บูร์ก-กลึคส์บูร์ก** มีพระบุตรดังนี้

1. เจ้าหญิงมาริตา
2. คริสท็อฟ เจ้าชายแห่งชเลสวิช-ฮ็อลชไตน์
3. เจ้าชายอเล็กซานเดอร์
4. เจ้าหญิงอิงเงอร์บอร์ก

ต่อมาเมื่อปี 2508 พระสวามีทรงสืบตำแหน่ง ดยุกแห่งชเลสวิช-ฮ็อลชไตน์ ถัดจากพระบิดา พระองค์จึงได้รับการสถาปนาเป็น ดัชเชสแห่งชเลสวิช-ฮ็อลชไตน์ จนเมื่อวันที่ 30 กันยายน 2523 พระสวามีสิ้นพระชนม์ พระโอรสจึงสืบพระอิสริยยศต่อ พระองค์ได้รับการสถาปนาเป็น ดัชเชสหม้ายแห่งชเลสวิช-ฮ็อลชไตน์

อ้างอิง
-------




1. ↑   Darryl Lundy (10 May 2003). "Prinzessin zu Schaumburg-Lippe". ThePeerage.com. Retrieved 2008-09-06.
2. ↑   Paul Theroff. "SCHLESWIG-HOLSTEIN". Paul Theroff's Royal Genealogy Site. Archived from the original on 2008-03-23. Retrieved 2008-09-02.
**"เป็นเพราะฝน (Teardrops)"** เป็นซิงเกิลของวงโพลีแคต ในปี พ.ศ. 2559 จากอัลบั้ม 80 KISSES ประพันธ์เนื้อร้อง-ทำนองและเรียบเรียงโดย รัตน จันทร์ประสิทธิ์ ออกจำหน่ายและมิวสิกวิดีโอเผยแพร่ในวันที่ 29 มีนาคม พ.ศ. 2559 สังกัดค่ายเพลงสมอลล์รูม

เป็นเพลงที่เล่าถึงเรื่องราวความเสียใจ กับความทรมานที่สงสัยในความสัมพันธ์ครั้งนี้ ว่าจบลงจริง ๆ แล้วหรือยัง อยู่กับความหวังที่ได้แต่ขอให้มันไม่ใช่เรื่องจริง โดยใช้สำนวนเพลงเปรียบเปรยฝนกับน้ำตา ได้แต่ภาวนาให้ความเปียกปอนครั้งนี้ เป็นเพราะฝน ซึ่งเพลงนี้จะทำให้ฟ้าของเราหม่นเสมอ ไม่ว่าอากาศตอนนี้จะสดใสแค่ไหนก็ตาม

การตอบรับ
---------

เพลง **เป็นเพราะฝน (Teardrops)** ติดอันดับสูงสุด 3 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 2 เมษายน พ.ศ. 2559 ที่มีคนดาวน์โหลดมากที่สุด

ชาร์ต

| ชาร์ต (พ.ศ. 2559) | อันดับสูงสุด |
| --- | --- |
| ไอทูนส์สโตร์ไทยแลนด์ ท็อปชาร์ต  | 3 |
|

อ้างอิง
-------

1. ↑  'เป็นเพราะฝน' ซิงเกิ้ลใหม่มาแรง POLYCAT เพลงเศร้า เหงาจับใจ กับซาวน์ Ballad Rock ยุค 80[*ลิงก์เสีย*]
2. ↑  2 เมษายน เวลา 21:30 น. Top 20 iTunes Chart (Thailand) ‪#‎เพลงไทย‬
**องค์การอัมพาตโลก** (อังกฤษ: The World Stroke Organization; อักษรย่อ: WSO) เป็นสมาคมทางการแพทย์ที่ไม่แสวงหาผลกำไรที่ทำงานเพื่อสร้างความตระหนักในการป้องกันและรักษาโรคหลอดเลือดสมองเฉียบพลัน องค์กรก่อตั้งขึ้นใน ค.ศ. 2006 จากการควบรวมกิจการของสององค์การก่อนหน้านี้ ได้แก่ สมาคมโรคหลอดเลือดสมองเฉียบพลันนานาชาติ (ISS) และสหพันธ์โรคหลอดเลือดสมองเฉียบพลันโลก (WSF) สมาชิกประกอบด้วยทั้งบุคคลระดับอาชีพและองค์การที่มีเป้าหมายเดียวกับองค์การอัมพาตโลก

ภารกิจ
------

ภารกิจขององค์การอัมพาตโลกคือ "ให้การเข้าถึงการดูแลโรคหลอดเลือดสมองเฉียบพลัน รวมทั้งเพื่อส่งเสริมการวิจัยและการสอนในด้านนี้ ซึ่งจะปรับปรุงการดูแลผู้ป่วยโรคหลอดเลือดสมองเฉียบพลันทั่วโลก" สมาคมยังทำงานเพื่อ "เพิ่มความชัดเจนและความน่าเชื่อถือของกิจกรรมต่าง ๆ ในหมู่แพทย์โรคหลอดเลือดสมองเฉียบพลัน, นักวิจัย, ผู้เชี่ยวชาญด้านสุขภาพอื่น ๆ, องค์การวิชาชีพและการวางแผนระดับนานาชาติ รวมถึงประชาชนทั่วไป"

กิจกรรม
-------

องค์การอัมพาตโลกเป็นเจ้าภาพการประชุมเป็นทางการทุกสองปีที่ให้การประชุมเชิงปฏิบัติการการสร้างทักษะให้กับผู้เข้าร่วม ในอดีต การประชุมดังกล่าวได้ดึงดูดผู้เข้าร่วมได้มากถึง 2,400 คน ในแต่ละปีองค์การอัมพาตโลกยังรับรองการประชุมหลายครั้งที่เป็นเจ้าภาพโดยสมาคมภูมิภาคแห่งชาติที่เป็นสมาชิกขององค์การอัมพาตโลก

องค์การอัมพาตโลกรับผิดชอบในการก่อวันหลอดเลือดสมองโลกและการรณรงค์ที่เกี่ยวข้อง ซึ่งวันหลอดเลือดสมองโลกได้จัดขึ้นเมื่อวันที่ 29 ตุลาคมในแต่ละปี

องค์การอัมพาตโลกดำเนินการเวิลด์สโตรกอะแคเดมี ซึ่งเป็นแพลตฟอร์มอีเลิร์นนิงระดับโลกสำหรับการศึกษาโรคหลอดเลือดสมองเฉียบพลัน

สิ่งพิมพ์
---------

องค์การอัมพาตโลกจัดทำวารสาร*อินเตอร์เนชันแนลเจอร์นัลออฟสโตรก*รายสองเดือน ที่จัดพิมพ์โดยบริษัทสำนักพิมพ์เซจ วารสารนี้มีทั้งผลงานต้นฉบับและบทวิเคราะห์เฉพาะแห่ง โดยเน้นที่ลักษณะทางคลินิกของโรคหลอดเลือดสมองเฉียบพลัน ซึ่งมีการมุ่งเน้นในระดับนานาชาติ โดยมีบรรณาธิการจากหกภูมิภาคที่แตกต่างกัน วารสารนี้ได้รับการจัดทำขึ้นใน ค.ศ. 2005 และกลายเป็นสิ่งพิมพ์อย่างเป็นทางการขององค์การอัมพาตโลก โดยมีการก่อตั้งองค์การใน ค.ศ. 2006

สมาชิกคณะกรรมการ
----------------

มีสมาชิกคณะกรรมการที่มาจากการเลือกตั้ง 20 คนจากสิบแดนภูมิภาค

อ้างอิง
-------

1. ↑   เก็บถาวร มกราคม 22, 2011 ที่ เวย์แบ็กแมชชีน
2. 1 2  "world-stroke.org". world-stroke.org. 2012-02-03. สืบค้นเมื่อ 2012-07-19.
3. ↑  "WSO Mission". World Stroke Organization. คลังข้อมูลเก่าเก็บจากแหล่งเดิมเมื่อ 2011-10-04.
4. ↑  "(WSC)". World Stroke Campaign. 2011-10-29. คลังข้อมูลเก่าเก็บจากแหล่งเดิมเมื่อ 2010-10-28. สืบค้นเมื่อ 2012-07-19.
5. ↑  Inc. MULTILEARNING Group. "World Stroke Academy". *world-stroke-academy.org*. สืบค้นเมื่อ 2016-03-01.
6. ↑  "International Journal of Stroke - Journal Information". Wiley.com. สืบค้นเมื่อ 2012-07-19.[*ลิงก์เสีย*]
7. ↑  "International Journal of Stroke - Journal Information". Wiley.com. คลังข้อมูลเก่าเก็บจากแหล่งเดิมเมื่อ 2011-11-23. สืบค้นเมื่อ 2012-07-19.

แหล่งข้อมูลอื่น
---------------

* เว็บไซต์ทางการ
* องค์การอัมพาตโลก ที่เฟซบุ๊ก
* องค์การอัมพาตโลก ที่ทวิตเตอร์
* World Stroke Campaign
* *International Journal of Stroke*

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต (ผ่าน VIAF)

 |
| หอสมุดแห่งชาติ | 
* เช็กเกีย
	+ 2
	+ 3

 |
**International Baccalaureate** (อักษรย่อ: **IB**) อดีตมีชื่อว่า **International Baccalaureate Organization** (อักษรย่อ: **IBO**) เป็นมูลนิธิไม่แสวงหากำไรที่มีสำนักงานใหญ่ที่เจนีวา ประเทศสวิตเซอร์แลนด์ และก่อตั้งขึ้นใน ค.ศ. 1968 โดยมีบริการหลักสูตรการศึกษาสี่ระดับ: หลักสูตรการศึกษาระดับอนุปริญญาและหลักสูตรการศึกษาที่เกี่ยวข้องกับอาชีพสำหรับนักเรียนที่มีอายุระหว่าง 15 ถึง 19 ปี, หลักสูตรการศึกษาระดับกลางสำหรับนักเรียนที่มีอายุระหว่าง 11 ถึง 16 ปี และหลักสูตรการศึกษาระดับต้นสำหรับเด็กที่มีอายุระหว่าง 3 ถึง 12 ขวบ โรงเรียนที่จะสอนด้วยหลักสูตรนี้ต้องได้รับอนุญาตจาก International Baccalaureate ก่อน

ในประเทศไทย
-----------

โรงเรียนนานาชาติต่าง ๆ นับสิบได้ใช้หลักสูตร IB ในการเรียนการสอนแล้ว แต่ส่วนใหญ่จะมีเพียงแค่หลักสูตรเดียวคือ หลักสูตรการศึกษาระดับประกาศนียบัตรนานาชาติ (IBDP) เท่านั้น ขณะนี้ในประเทศไทยมีโรงเรียนนานาชาติหลายแห่งที่มีการเรียนการสอนในหลักสูตร IB ทั้งสาม เช่น โรงเรียนนานาชาติคิซ (KIS International School),โรงเรียนนานาชาตินิสท์ (NIST International School หรือ NIST),โรงเรียนนานาชาติเปรม ติณสูลานนท์ (Prem Tinsulanonda International School หรือ PTIS หรือ Prem Center ในจังหวัดเชียงใหม่), โรงเรียนนานาชาติคอนคอเดียน(Concordian International School หรือ CIS) []โรงเรียนนานาชาติร่วมฤดี (Ruamrudee International School), และ โรงเรียนนานาชาติแมจิกเยียร์ส (Magic Years International School)

อ้างอิง
-------

1. ↑  "IB headquarters เก็บถาวร 19 พฤษภาคม 2009 ที่ เวย์แบ็กแมชชีน." International Baccalaureate. Retrieved on 25 September 2009.
2. ↑  "Overview of the International Baccalaureate Organization". คลังข้อมูลเก่าเก็บจากแหล่งเดิมเมื่อ 22 พฤศจิกายน 2014. สืบค้นเมื่อ 7 ธันวาคม 2006.
3. ↑  "Programmes". สืบค้นเมื่อ 12 October 2016.

แหล่งข้อมูลอื่น
---------------

* International Baccalaureate ที่วิกิตำรา
* วิกิมีเดียคอมมอนส์มีสื่อเกี่ยวกับ International Baccalaureate
* เว็บไซต์ทางการ Edit this at Wikidata
**องค์การร่วมแห่งชาติซาบะฮ์** (มลายู: *Pertubuhan Kebangsaan Sabah Bersatu*; อังกฤษ: United Sabah National Organisation, USNO) เป็นพรรคการเมืองในมาเลเซียที่มีฐานที่มั่นในรัฐซาบะฮ์ ก่อตั้งโดยตุน มุสตาฟา พรรคนี้ได้เป็นรัฐบาลบริหารรัฐซาบะฮ์เมื่อชนะการเลือกตั้งระดับรัฐใน พ.ศ. 2510 พรรคนี้อยู่ในอำนาจจนถึง พ.ศ. 2518 โดยมีตุน มุสตาฟาเป็นผู้นำ และใน พ.ศ. 2519 โดยมีโมฮัมหมัด ซาอิด บิน เกอร์บวกเป็นผู้นำ 

ก่อนการก่อตั้งมาเลเซียเมื่อ 16 กันยายน พ.ศ. 2506 องค์การร่วมแห่งชาติซาบะฮ์มีบทบาทสำคัญในการร่วมมือกับองค์การร่วมปาโซะก์โมโมกุน กาดาซันดูซุน ที่นำโดยตุน ฟูอัด สตีเฟน และสหพันธรัฐมลายาเพื่อเรียกร้องเอกราชจากอังกฤษ ใน พ.ศ. 2518 เลขาธิการทั่วไปขององค์กรแห่งชาติสหซาบะฮ์ ฮาร์ริส ซัลเละฮ์ได้ออกจากพรรคและไปรวมกลุ่มกับองค์การร่วมปาโซะก์โมโมกุน กาดาซันดูซุนเพื่อก่อตั้งพรรคใหม่คือเบอร์จายา พรรคใหม่นี้ชนะองค์การร่วมแห่งชาติซาบะฮ์ในการเลือกตั้งระดับรัฐ พ.ศ. 2519 และได้จัดตั้งรัฐบาลจนถึง พ.ศ. 2528 องค์กรแห่งชาติสหซาบะฮ์ยังคงเข้าร่วมการเลือกตั้งอย่างต่อเนื่องใน พ.ศ. 2524 2528 2529 และ 2533 แต่ไม่เคยได้จัดตั้งรัฐบาลอีก ใน พ.ศ. 2533 องค์การร่วมแห่งชาติซาบะฮ์รวมกับเบอร์จายาและเข้าร่วมกับอัมโนกลายเป็นอัมโนสาขาซาบะฮ์โดยมีตุน มุสตาฟาเป็นประธาน
**องค์การอิสระด้านสิ่งแวดล้อมและสุขภาพ** หรือ กอสส. ตามมาตรา 67 วรรคสอง ของรัฐธรรมนูญแห่งราชอาณาจักรไทย พุทธศักราช 2550 บัญญัติว่า "การดำเนินโครงการหรือกิจกรรมที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติ และสุขภาพ จะกระทำมิได้ เว้นแต่จะได้ศึกษาและประเมินผลกระทบต่อคุณภาพสิ่งแวดล้อมและสุขภาพของประชาชนในชุมชน และจัดให้มีกระบวนการรับฟังความคิดเห็นของประชาชนและผู้มีส่วนได้เสียก่อน รวมทั้งได้ให้องค์การอิสระซึ่งประกอบด้วยผู้แทนองค์การเอกชนด้านสิ่งแวดล้อมและสุขภาพ และผู้แทนสถาบันอุดมศึกษาที่จัดการการศึกษาด้านสิ่งแวดล้อมหรือทรัพยากรธรรมชาติหรือด้านสุขภาพ ให้ความเห็นประกอบก่อนมีการดำเนินการดังกล่าว"

ในปัจจุบันกฎหมายจัดตั้ง กอสส. ยังอยู่ในกระบวนร่างกฎหมายของสภาผู้แทนราษฎรในวาระที่ 2 ซึ่งเสนอโดยรัฐบาลนายอภิสิทธิ์ เวชชาชีวะ แต่รัฐบาลที่นำโดยนางสาวยิ่งลักษณ์ ชินวัตร ไม่รับรองกฎหมายฉบับนี้มีผลทำให้กฎหมายฉบับนี้ตกไปในที่สุด และอาจต้องเริ่มกระบวนการยกร่างกฎหมายใหม่

อ้างอิง
-------

1. ↑  องค์การอิสระด้านสิ่งแวดล้อมและสุขภาพ
2. ↑  "โล๊ะทิ้ง" กม.องค์การอิสระด้านสิ่งแวดล้อมฯ "เดชรัต" ลั่นเสียหาย พท.ต้องรับผิดชอบ[*ลิงก์เสีย*]

แหล่งข้อมูลอื่น
---------------

* เว็บไชต์ทางการ เก็บถาวร 2018-09-02 ที่ เวย์แบ็กแมชชีน
* องค์การอิสระด้านสิ่งแวดล้อมและสุขภาพ (เฉพาะกาล) เก็บถาวร 2011-03-21 ที่ เวย์แบ็กแมชชีน
**วัดศาลารี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางไผ่น้อย ตำบลบางไผ่ อำเภอเมืองนนทบุรี จังหวัดนนทบุรี ปัจจุบันพระครูวิจิตรพัฒนโกวิท (บุญถม ฐิตสํวโร) ดำรงตำแหน่งเจ้าอาวาส

วัดศาลารีสร้างขึ้นเมื่อ พ.ศ. 2320 ในช่วงปลายสมัยกรุงธนบุรี ไม่ปรากฏว่าผู้ใดเป็นผู้สร้าง เดิมชื่อว่า **วัดศาลาลี** แต่ไม่ทราบว่าเปลี่ยนมาเป็น "วัดศาลารี" ได้อย่างไร วัดได้รับพระราชทานวิสุงคามสีมาเมื่อ พ.ศ. 2329

อาคารและเสนาสนะประกอบด้วยอุโบสถ สร้างเมื่อ พ.ศ. 2481 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2531 ศาลาการเปรียญ สร้างเมื่อ พ.ศ. 2541 เป็นอาคารคอนกรีตเสริมเหล็กทรงไทย 2 ชั้น ภายในประดิษฐานพระพุทธรูป กุฏิสงฆ์ เป็นอาคารคอนกรีตเสริมเหล็ก วิหาร สร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2534 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยไม้ วัดยังมีรอยพระพุทธบาทจำลอง

อ้างอิง
-------

1. ↑  "รายงานทะเบียนวัด" (PDF). *สำนักงานพระพุทธศาสนาแห่งชาติ*. คลังข้อมูลเก่าเก็บจากแหล่งเดิม (PDF)เมื่อ 2016-10-20. สืบค้นเมื่อ 2021-02-25.
2. ↑  "วัดศาลารี". ศูนย์ข้อมูลกลางทางวัฒนธรรม.
3. ↑  "วัดศาลารี (วัดศาลาลี) ต.บางไผ่ อ.เมือง นนทบุรี". ทัวร์วัดไทย.
**วัดศิลาอาสน์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาเสียว อำเภอเมืองชัยภูมิ จังหวัดชัยภูมิ

วัดศิลาอาสน์ตั้งอยู่บริเวณภูพระ กรมศิลปากรได้ประกาศทะเบียนโบราณวัตถุสถาน ตั้งแต่วันที่ 8 มีนาคม พ.ศ. 2478 เป็นต้นมา ภายหลังได้กำหนดขอบเขตที่ดินเป็นเขตโบราณสถาน ภูพระเป็นเนินเขาหินทรายเป็นศาสนสถาน และใช้เพิงผาสลักพระพุทธรูปแบบนูนสูง 9 องค์ ประทับนั่งปางมารวิชัย 3 องค์ และปางสมาธิ 6 องค์ องค์ที่มีขนาดใหญ่สุด คือ *พระเจ้าองค์ตื้อ* สันนิษฐานว่าอาจจะสร้างในสมัยรุ่นราวคราวเดียวกับปรางค์กู่ พระพุทธรูปเหล่านี้มีลักษณะเป็นพระพุทธรูปศิลปะอู่ทอง มีอายุระหว่างพุทธศตวรรษที่ 18 ถึง 19 (ราว พ.ศ. 1701–1900) ทุกปีมีงานนมัสการพระพุทธรูปที่ 3 ปีละ 2 ครัั้ง ครั้งละ 3 วัน คือวันขึ้น 1 ค่ำ เดือน 3 และวันขึ้น 13 ค่ำ เดือน 5

พ.ศ. 2483 พระวิบูลนิโรธกิจ อดีตเจ้าคณะจังหวัดชัยภูมิ ได้ขอตั้งเป็นสำนักสงฆ์ชื่อ *ศิลาอาสน์* และแผ้วถางบริเวณให้เตียน ตั้งวัดเมื่อ พ.ศ. 2483 ในปีถัดไปได้สร้างเป็นกุฏิ 

พระพุทธรูปที่ภูพระ เป็นศิลปะที่มีการผสมผสานระหว่างศิลปะท้องถิ่น คือ ศิลปะทวารวดี ได้แก่ พระพักตร์รูปสี่เหลี่ยม พระขนงรูปปีกกา และศิลปะเขมรที่แพร่หลายเข้ามามาก ในช่วงพุทธศตวรรษที่ 16-18 ได้แก่ แนวเส้นพระเกศา และเกตุมาลารูปกรวยคว่ำ สำหรับมงกุฎหรือกระบังหน้าที่ปรากฏบนพระพุทธรูปทรงเครื่องคล้ายกับที่พบจากพระพุทธรูปในศิลปะเขมรนครวัดหรือบายน ในพุทธศตวรรษที่ 17-18 พระเจ้าองค์ตื้อมีขนาดหน้าตักกว้าง 5 ฟุต สูง 7 ฟุต พระพักตร์ทรงสี่เหลี่ยม พระรัศมีเป็นรูปบัวตูมขนาดเล็ก พระเกศาเป็นเส้นยาว เรียงคล้ายเส้นผม พระขนงมีขนาดเล็กต่อกันเป็นรูปปีกกา พระเนตรเล็กมองตรง พระนาสิกทรงสามเหลี่ยม พระโอษฐเล็ก พระกรรณยาว ครองจีวรห่มคลุม พระอังสายาว มีผ้าสังฆาฏิปลายตัดเป็นเส้นตรงยาวมาจรดพระนาภี ประทับนั่งขัดสมาธิเพชร พระหัตถ์แสดงปางมารวิชัย ที่มีลักษณะพิเศษ คือ วางพระหัตถ์ซ้ายไว้บนพระเพลาแทนที่จะเป็นพระหัตถ์ขวาตามแบบพระพุทธรูปปางมารวิชัยทั่วไป

อ้างอิง
-------

1. ↑  "วัดศิลาอาสน์ ภูพระ". การท่องเที่ยวแห่งประเทศไทย (ททท.).
2. ↑  "วัดศิลาอาสน์". สำนักงานพระพุทธศาสนาแห่งชาติ.
**วัดศิริจันทาราม** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลคลองห้า อำเภอคลองหลวง จังหวัดปทุมธานี

วัดศิริจันทารามสร้างเมื่อ พ.ศ. 2445 โดยมีนายศิริ วิมุกตานนท์ เป็นผู้ถวายที่ดิน 15 ไร่ และดำเนินการสร้างวัด ใช้ชื่อว่า **วัดศิริอินราม** ตามนามผู้บริจาค ต่อมาได้เปลี่ยนนามเป็น **วัดนาขวัญ** ต่อมาทายาทผู้สร้างวัดได้บริจาคที่ดินเพิ่มเติม 3 ไร่และผู้บริจาคที่ดินขอให้เปลี่ยนนามวัดใหม่ จึงได้เปลี่ยนนามเป็น "วัดศิริจันทาราม" เมื่อวันที่ 11 สิงหาคม พ.ศ. 2499 ได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2550 ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2507 และยังให้ราชการสร้างโรงเรียนประชาบาลระดับประถมศึกษาในที่ดินทางทิศใต้และยังมีศูนย์พัฒนาตำบลอีกด้วย

อาคารเสนาสนะภายในวัด ได้แก่ อุโบสถ กว้าง 5 เมตร ยาว 10 เมตร สร้างเมื่อ พ.ศ. 2480 ลักษณะทรงไทยสร้างด้วยไม้ กุฏิสงฆ์ 9 หลังส่วนมากเป็นอาคารไม้ทรงปั้นหยา หอสวดมนต์ สร้างเมื่อ พ.ศ. 2512 ศาลาการเปรียญ สร้างเมื่อ พ.ศ. 2463 ต่อมาเมื่อวันที่ 20 สิงหาคม พ.ศ. 2547 ได้สร้างอุโบสถใหม่ กว้าง 24 เมตร ยาว 43 เมตร และได้สร้างกุฏิทรงไทยอีก 3 หลัง ได้รื้อกุฏิเก่าไป 3 หลัง

อ้างอิง
-------

1. ↑  "วัดศิริจันทาราม". พระสังฆาธิการ.
2. ↑  "วัดศิริจันทาราม". ศูนย์ข้อมูลกลางทางวัฒนธรรม.
**เป็ดง่อย** (อังกฤษ: lame duck) หมายถึง บุคคลที่ได้รับเลือกตั้งให้ดำรงตำแหน่งใด ๆ และกำลังจะหมดวาระดำรงตำแหน่งนั้นแล้ว โดยเฉพาะอย่างยิ่ง มีผู้ได้รับเลือกตั้งจ่อเข้ารับตำแหน่งแทนอยู่แล้ว อย่างไรก็ดี คำนี้อาจใช้ได้แก่ผู้ดำรงตำแหน่งที่มิได้มาจากการเลือกตั้งด้วยก็ได้ ที่ว่า "ง่อย" นั้นหมายความว่า พอใกล้จะหมดหน้าที่บุคคลเช่นว่าก็มักเกิดความรู้สึกเบื่อหน่าย เกียจคร้าน อยากออกไปเร็ว ๆ หรือไว้ค่อยให้คนใหม่รับไปทำต่อ เป็นต้น ก็จะปฏิบัติหน้าที่ด้วยความเฉื่อยชาหรือปล่อยละไปเลยก็มี เปรียบเหมือนเป็น "ง่อย" กะทันหัน อาการเช่นนี้จะเกิดขึ้นได้หากบุคคลดังกล่าวจะไม่กลับมาดำรงตำแหน่งนั้นอีกวาระหนึ่งต่อเนื่องกับวาระก่อนหน้า จำต้องดำรงตำแหน่งนั้นต่อไปจนกว่าจะหมดวาระแต่ตำแหน่งนั้นจะไม่มีอีกแล้วเมื่อเขาหมดวาระลง ไม่มีการต่อวาระให้บุคคลนั้น หรือแพ้การเลือกตั้งครั้งใหม่สำหรับตำแหน่งที่ตนยังดำรงอยู่ในขณะนั้น เป็นต้น

บุคคลที่ได้รับการขนานนามว่าเป็น "เป็ดง่อย" มักมีอำนาจหรืออิทธิพลน้อย และคนอื่น ๆ ก็ไม่ใคร่จะคบค้าสมาคมด้วย แต่น่าแปลกที่ว่า "เป็ดง่อย" นี้มักจะได้อยู่ในตำแหน่งที่ไม่ต้องเผชิญผลกระทบจากกระทำของตนมากนัก ซึ่งส่งผลให้บรรดาเป็ดง่อยมีอิสระในการตัดสินใจหรือบริหารอำนาจในกิจการไม่สลักสำคัญ เช่น การออกคำสั่งในวินาทีสุดท้ายของประธานาธิบดีแห่งสหรัฐอเมริกา

คำนี้มิได้หมายความว่า ผู้ดำรงตำแหน่งใด ๆ เกิดอาการเหมือน "เป็นง่อย" โดยสาเหตุทั่ว ๆ ไป อย่างที่ใช้กันผิดในสื่อมวลชนของไทย เป็นต้นว่า "...รัฐบาลอยู่ในสภาพ*เป็ดง่อย*บริหารประเทศไม่ได้ แม้แต่ทำเนียบก็ยังเข้าไม่ได้ [เพราะไม่สามารถดำเนินการใด ๆ ได้อีกอันเนื่องมาจากวิกฤติการณ์ทางการเมืองในขณะนั้น]..." เพราะหมายความถึงสาเหตุและสภาพเฉพาะเจาะจงดังข้างต้น

ที่มาของคำ
----------

ที่มาของคำ "เป็ดง่อย" นี้ยังไม่แน่ชัดทีเดียว และคงถกเถียงกันอยู่ อย่างไรก็ดี ว่ากันตามต้นตอของคำนี้แล้ว หมายถึง เป็ดตัวที่แตกฝูงหรือตามฝูงไม่ทัน ทำให้ตกเป็นเป้าหมายของผู้ต้องการล่ามันเป็นภักษาหาร

บ้างก็ว่าคำนี้เกิดขึ้นในสมัยนายเจมส์ บูคานัน (James Buchanan) เป็นประธานาธิบดีสหรัฐอเมริกา โดยนายเจมส์เกิดปฏิบัติหน้าที่ด้วยความเฉื่อยชาไม่กระปรี้กระเปร่าในช่วงสุดท้ายก่อนจะหมดวาระดำรงตำแหน่งลง ไม่แยแสกระทั่งการประกาศแยกตัวจากอเมริกาของบรรดารัฐทางใต้ และบ้างก็ว่าเกิดในสมัยนายโกรเวอร์ คลิฟแลนด์ (Grover Cleveland) เป็นประธานาธิบดีสหรัฐอเมริกา

นอกจากนี้ ยังมีคนเชื่อกันว่า คำ "เป็ดง่อย" นี้เกิดขึ้นในพุทธศตวรรษที่ 23 ณ ตลาดหลักทรัพย์กรุงลอนดอน โดยหมายถึงนายหน้าที่ทำทีเป็นเหมือนคนง่อยเพื่ออ้อยอิ่งไม่ยอมชำระหนี้ของตนเอง 

อย่างไรก็ดี คำ "เป็ดง่อย" นี้ได้รับการกล่าวถึงครั้งแรกในจดหมายของเอิร์ลโฮเรซ วาลโพล (Horace Walpole) นักประวัติศาสตร์ชาวอังกฤษ ที่มีไปถึงเซอร์โฮเรซ แมนน์ (Horace Mann) ใน พ.ศ. 2304 ความว่า "ท่านทราบหรือไม่ว่า วัวกระทิง หมีป่า และเป็ดง่อย คือสิ่งไร"

อ้างอิง
-------

1. ↑  "lame duck". Merriam Webster Online. สืบค้นเมื่อ 2008-03-10.
2. ↑  "Will Bush's midnight rules be reversible?". YahooNews. สืบค้นเมื่อ 2008-04-11.
3. ↑  "เป็ดง่อย". (2551, 22 มิถุนายน). *ไทยรัฐ.* [ออนไลน์]. เข้าถึงได้จาก: <  >. (เข้าถึงเมื่อ: 9 ธันวาคม 2551).
4. ↑  "Lame Duck". Word Detective.com. สืบค้นเมื่อ 2008-03-10. `{{cite web}}`: ไม่รู้จักพารามิเตอร์ `|note=` ถูกละเว้น (help)
5. ↑  Edward Stringham, Dept. of Economics. "The Emergence of the London Stock Exchange as a Self Policing Club" (PDF). George Mason University. คลังข้อมูลเก่าเก็บจากแหล่งเดิม (PDF)เมื่อ 2008-10-30. สืบค้นเมื่อ 2008-03-10.
6. ↑  "Lame duck". The Phrase Finder. สืบค้นเมื่อ 2008-03-10.
**วัดศิริวัฒนาราม** เป็นวัดราษฎร์สังกัดคณะสงฆ์ฝ่ายมหานิกาย ในแขวงบางพรม เขตตลิ่งชัน กรุงเทพมหานคร มีเนื้อที่ 9 ไร่ กับ 67 ตารางวา โดยมีพระอธิการเฉลิม ธนิสสโร (เฟื่องฟู) เป็นเจ้าอาวาสรูปปัจจุบัน

วัดศิริวัฒนารามตั้งเป็นวัดเมื่อวันที่ 27 มกราคม พ.ศ. 2525 ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535 เดิมที่ของวัดเป็นของนายถินและนางแก้ว ต่อมานายถินและนางแก้วได้ยกที่ดินให้เป็นกรรมสิทธิ์แก่นางสาวศิริ หยุนแดง ภายหลังนางสาวศิริได้ถวายที่ดินผืนนี้ จำนวน 9 ไร่ กับ 67 ตารางวา เป็นธรณีสงฆ์ ได้ยกระดับจากสำนักสงฆ์เป็นวัดต่อไป เมื่อประมาณ พ.ศ. 2517 ได้ตั้งชื่อวัดว่า "วัดศิริวัฒนาราม" ตามชื่อบริจาคให้วัด ต่อมาเมื่อประมาณปี พ.ศ. 2539–2540 ทางวัดได้จัดงานผูกพัทธสีมาและตัดหวายลูกนิมิต

วัดแห่งนี้มีศาลแม่โพสพ มีประวัติว่า ราวสมัยรัชกาลที่ 5–6 ชาวบ้านผัวเมียแช่ข้าวสารค้างคืนตั้งใจจะโม่เป็นแป้งข้าวเจ้าไว้ทำเส้นขนมจีน พอรุ่งเช้าข้าวสารได้งอกเป็นต้นข้าว ชาวบ้านเชื่อว่าเป็นลางร้าย สองตายายเลยเอาข้าวสารงอกไปผสมดินปั้นเป็นรูปแม่โพสพขึ้นไว้ แล้วตั้งศาลทรงไทยขึ้นเป็นที่ประดิษฐานที่สี่แยกจุดตัดของคลองในย่านนั้น แต่รูปปั้นแม่โพสพองค์เดิมถูกขโมยไป ชาวบ้านจึงช่วยกันจัดหารูปแม่โพสพองค์ใหม่ แล้วย้ายศาลมาตั้งในวัดศิริวัฒนารามที่อยู่ใกล้เคียง เพื่อให้ใกล้หูใกล้ตามีคนคอยช่วยดูแล วัดยังมีแม่นางกวักและพระแม่ธรณีบีบมวยผม

รายนามเจ้าอาวาส
---------------

* พระอาจารย์จรูญ (พ.ศ. 2517)
* พระอาจารย์จ้อย (พ.ศ. 2519)
* พระอาจารย์ไสว
* พระอาจารย์เสถียร (ประมาณ พ.ศ. 2524–2527)
* พระอาจารย์น้อย (ประมาณ พ.ศ. 2528–2529)
* พระอาจารย์บุญมาก (ประมาณ พ.ศ. 2530–2533)
* พระอาจารย์อาจ (ประมาณ พ.ศ. 2533–2535)
* พระอธิการเฉลิม ธนิสสโร (เฟื่องฟู)

อ้างอิง
-------

1. ↑  "วัดศิริวัฒนาราม". *พระสังฆาธิการ*.
2. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2020-12-11.
3. ↑  "ศาลแม่โพสพ 5 สิงหาคม 2017". สารคดี.
4. ↑  "บ้านสวน : สังคมลุ่มน้ำลำคลอง". มูลนิธิเล็ก-ประไพ วิริยะพันธุ์.[*ลิงก์เสีย*]
**เศษส่วนอย่างต่ำ** หรือ **เศษส่วนลดทอนไม่ได้** คือเศษส่วนที่มีตัวเศษและตัวส่วนเป็นจำนวนเต็มบวกที่น้อยที่สุด เมื่อเทียบกับเศษส่วนตัวอื่นที่มีค่าเท่ากัน ซึ่งสามารถแสดงให้เห็นว่า เศษส่วน *a*/*b* จะเป็นเศษส่วนอย่างต่ำ ก็ต่อเมื่อ *a* และ *b* มีตัวหารร่วมมากเท่ากับ 1

ถ้ากำหนดให้ *a*, *b*, *c*, *d* เป็นจำนวนเต็มทั้งหมด ดังนั้นเศษส่วน *a*/*b* จะเป็นเศษส่วนอย่างต่ำ ก็ต่อเมื่อ ไม่มีเศษส่วนอื่นๆ *c*/*d* ที่เทียบเท่า *a*/*b* ซึ่งทำให้ |*c*| < |*a*| และ |*d*| < |*b*| โดยสัญลักษณ์ |*a*| หมายถึงค่าสัมบูรณ์ของ *a* นิยามนี้มีความทั่วไปมากกว่าและขยายขอบเขตไปได้มากกว่าตัวส่วนธรรมดา และเป็นสิ่งสำคัญที่ใช้ทดสอบความเป็นจำนวนตรรกยะของจำนวนหนึ่งๆ

ดังตัวอย่าง 1/4, 5/6, และ −101/100 ล้วนเป็นเศษส่วนอย่างต่ำ ในขณะที่ 2/4 ไม่เป็นเศษส่วนอย่างต่ำ เนื่องจากมีเศษส่วนที่เทียบเท่ากันคือ 1/2 ซึ่งทั้งตัวเศษและตัวส่วนน้อยกว่าทั้งคู่

เราสามารถลดทอนเศษส่วนได้ในขั้นตอนเดียว โดยการหาตัวหารร่วมมากของตัวเศษและตัวส่วนออกมาก่อน ซึ่งตัวหารร่วมมากของ 120 กับ 90 เท่ากับ gcd (90, 120) = 30 จากนั้นจึงนำ 30 ไปหารออกจากเศษส่วน

{\displaystyle {\tfrac {120}{90}}={\tfrac {4}{3}}\,}